VENDIM
Nr. 119, datë 20.10.2020

[bookmark: _Hlk54171108]PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA PËR SHOQËRINË UJËSJELLËS-KANALIZIME PEQIN SHA

Në mbështetje të nenit 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, (ligji nr. 8102), vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39), vendimit të Komisionit Kombëtar Rregullator nr. 40, datë 9.12.2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40), vendimit të Komisionit Kombëtar Rregullator nr. 41, datë 9.12. 2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41), vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura” (vendimi nr. 42), 

Komisioni Kombëtar Rregullator,

në mbledhjen e datës 20.10.2020, pasi shqyrtoi dokumentacionin e paraqitur nga Drejtoria Tekniko-Ekonomike mbi kërkesën e Ujësjellës-Kanalizime Peqin sh.a. për miratimin e tarifave të shërbimit të furnizimit me ujë dhe kanalizime,

VËREN SE:

[bookmark: _Hlk54170570]Shoqëria Ujësjellës-Kanalizime Peqin, (UK Peqin), me shkresën nr. 44 prot., datë 15.7.2019, me lëndë: “Kërkesë për nivel të ri tarife për shërbimin e furnizimit me ujë dhe largimin (kanalizime) e ujërave të ndotura”, ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për ndryshimin e tarifave në zonën e shërbimit për të tri kategoritë e konsumatorëve, të shoqëruar me dokumentacionin sipas përcaktimeve të parashikuara në ligjin nr. 8102 dhe vendimin nr. 40. 
[bookmark: _Hlk14333638]1. Komisioni Kombëtar Rregullator (KKRR), pasi e gjeti paraqitjen e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifën fikse të shoqërisë UK Peqin në përputhje me përcaktimet dhe procedurën e parashikuar në vendimin nr. 40; me vendimin nr. 90, datë 28.7.2020, vendosi fillimin e procedurës për shqyrtimin e aplikimit për propozimin e bërë nga UK Peqin, për nivelin e ri tarifor për shërbimet UK për të gjithë zonën e riorganizuar të shërbimit, në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Peqin, në dokumentacionin e paraqitur pranë ERRU-së me shkresën nr. 44 prot., datë 15.7.2019, “Kërkesë për nivel të ri tarife për shërbimin e furnizimit me ujë dhe largimin (kanalizime) e ujërave të ndotura” propozon ndryshim të nivelit tarifor për të tri kategoritë e konsumatorëve, sipas tabelës së mëposhtme:









Tabela me tarifat aktuale dhe të propozuara nga shoqëria, sipas kategorisë së konsumatorëve

	[bookmark: _Hlk50119469]Kategoria e klientëve
	Tarifat aktuale
	Tarifat e propozuara

	
	Zona ekzistuese
	Zona e shtuar*
	Zona e shërbimit

	
	Peqin, Shezë
	Gjocaj, Karinë, Pajovë Përparim
	Peqin, Shezë, Karinë Gjocaj, Pajovë, Përparim

	A. Tarifë volumetrike për furnizimin me ujë
	lek/m3
	lek/m3
	lek/m3

	1. Klientë familjarë
	30
	Pa tarife të miratuar nga ERRU-ja
	48

	2. Klientë publikë
	90
	
	120

	3. Klientë privatë
	100
	
	120

	B. Tarifë volumetrike për KUN
	lek/m3
	lek/m3
	lek/m3

	1. Klientë familjarë
	Pa tarifë të miratuar nga ERRU-ja
	Nuk ofrohet shërbimi KUZ
	12

	2. Klientë publikë
	
	
	16

	3. Klientë privatë
	
	
	16

	C. Tarifë fikse shërbimi
	lek/muaj/lidhje
	lek/muaj/lidhje
	lek/muaj/lidhje

	1. Klientë familjarë
	50**
	Pa tarife të miratuar nga ERRU-ja
	100

	2. Klientë publikë
	50**
	
	200

	3. Klientë privatë
	50**
	
	200



* Edhe për zonën e shtuar shoqëria aplikon të njëjtin nivelin tarifor volumetrik që aplikohet për zonën ekzistuese të miratuar nga ERRU-ja.
** Nuk aplikon tarifën fikse 50 lek/muaj/lidhje të miratuar nga ERRU-ja, por aplikon 100 lek/muaj/lidhje me pretendimin se drejtuesit e kanë gjetur në zbatim të një tarifë të tillë.
[bookmark: _Hlk18486285]3. Në aplikimin aktual, duke marrë si referencë vitin e mbyllur 2019, për të cilin shoqëria ka aplikuar tarifat e miratuara nga ERRU-ja për gjithë zonën e shërbimit, referuar tarifave të reja të propozuara, shoqëria ka përcaktuar edhe objektivat që do realizohen në vitin e ardhshëm. Treguesit kryesorë të performancës për vitin 2019 dhe objektivat për vitin 2020 dhe vitin 2021, jepen në tabelën e mëposhtme:

Treguesit kryesorë të performancës, sipas shoqërisë, për vitet 2019–2020–2021

	[bookmark: _Hlk535480858]Treguesit e performancës
	Njësia e matjes
	Treguesit e performancës sipas shoqërisë

	
	
	Viti 2019 
	Viti 2020
	Viti 2021

	1. Uji pa të ardhura
	%
	67.5
	65
	63

	2. Mbulimi me ujë
	%
	47.6
	47.9
	51.1

	3. Mbulimi me KUN
	%
	18.5
	18.7
	18.8

	4. Niveli i matjes
	%
	97
	97
	100

	5. Norma e arkëtimit korrente
	%
	87
	88
	90

	6. Vazhdimësia e furnizimit me ujë 
	orë/ditë
	22
	23
	24

	7. Eficienca e stafit 
	staf/1000 lidhje UK
	22.8
	22.7
	15.4

	8. Mbulimi i kostove O&M
	%
	47.3
	48.5
	78

	9. Mbulimi i kostove totale
	%
	45
	46
	74



[bookmark: _Hlk18486201]4. Shoqëria, në relacionin e saj, e justifikon nevojën e ndryshimit të tarifave, sipas argumenteve të mëposhtme: 
a) Për arsye të riorganizimit, në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”.
b) Aplikon për nivel të ri tarifor pas një periudhe të gjatë 10-vjeçare.
c) Aplikon për nivel tarifor të unifikuar për të gjithë zonën e shërbimit, për dy shërbimet FU dhe KUZ, për të gjithë zonën e shërbimit.
d) Aplikon për herë të parë për tarifat e shërbimit të KUZ.
e) Të ardhurat aktuale nga tarifat nuk arrijnë të mbulojnë as 50% të kostove të operimit dhe mirëmbajtjes.
f) Nevoja për përballimin e kostove të shtuara, si rezultat i zgjerimit të zonës së shërbimit. 
[bookmark: _Hlk536622332]Treguesit e performancës në përgjithësi kanë tendencë pozitive nga viti në vit. Mbulimi me shërbimin e FU dhe KUN, të cilët janë në nivele të ulëta, e bën të domosdoshme ndërhyrjen me investime me qëllimin e shtrirjes së këtyre shërbimeve në të gjithë zonën e juridiksionit.
UK Peqin nuk arrin të mbulojë as 50% të kostove të operimit dhe të mirëmbajtjes dhe me tarifat e reja synon të përmirësojë këtë tregues për të pasur një situatë financiare më të favorshme.
5. Gjatë procesit të analizës teknike e ekonomike, sipas metodologjisë së llogaritjes së tarifave të përcaktuara në vendimin nr. 42, ERRU-ja ka kërkuar informacion shtesë nga UK Peqin, si dhe verifikim të saktësisë së të dhënave të vëna në dispozicion nga shoqëria.
6. ERRU-ja, në vlerësimin e tarifave të propozuara dhe treguesve të performancës, si dhe në analizën ekonomike e financiare, ka marrë në konsideratë përmbushjen nga ana e UK Peqin të kritereve të mëposhtme:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar, (ligji nr. 9121), për mos lejimin e abuzimit me pozitën dominuese në treg të ndërmarrjes, nëpërmjet vendosjes në mënyrë të drejtpërdrejtë ose të tërthortë, të çmimeve të padrejta të shitjes apo të kushteve të tjera të tregtimit;
c) kërkesave të ligjit nr. 9902, datë 17.4.2008, “Për mbrojtjen e konsumatorëve”, të ndryshuar, (ligji nr. 9902);
[bookmark: _Hlk526152854]d) orientimin drejt mbulimit të kostove të Operimit & Mirëmbajtjes;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë e tyre nga ana e konsumatorëve familjarë;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen.
g) propozimin për ndryshimin e tarifave nga shoqëria, ERRU-ja e gjen të justifikuar, në nivelin e propozuar nga shoqëria, referuar kjo analizës tekniko-ekonomike, si dhe realizimit të objektivave të performancës, të përcaktuara.

[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e metodologjisë të miratuar me vendimin nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largim e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe të ligjit nr. 9902, “Për mbrojtjen e konsumatorëve”; për gjithë sa më sipër, në zbatim të nenit 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Peqin, si më poshtë:


	[bookmark: _Hlk46748727]Kategoria
	Tarifat sipas aktit në zonën e shërbimit

	Tarifë volumetrike për furnizimin me ujë
	lek/m3

	Konsumatorë familjarë 
	48

	Konsumatorë publik
	120

	Konsumatorë privat
	120

	Tarifë volumetrike për KUN*
	lek/m3

	Konsumatorë familjarë
	12

	Konsumatorë publik
	16

	Konsumatorë privat
	16

	Tarifë fikse
	lek/muaj/lidhje

	Konsumatorë familjarë
	100

	Konsumatorë publik
	200

	Konsumatorë privat
	200


[bookmark: _Hlk1397188]
*Tarifat e KUN-së do të zbatohen vetëm në ato pjesë të zonës së shërbimit ku ofrohet ky shërbim.
[bookmark: _Hlk8044739]
2. Objektivat e treguesve kryesorë të performancës për vitin 2021, për UK Peqin, do të jenë:

	Treguesit e performancës
	Njësia e matjes
	Niveli i objektivit për vitin 2021, të përcaktuar nga ERRU-ja

	
	
	

	Mbulimi i kostove O&M
	%
	78

	Uji pa të ardhura
	%
	60

	Niveli i matjes
	%
	100

	Vazhdimësia e furnizimit me ujë 
	orë/ditë
	24

	Eficienca e stafit
	staf/1000 lidhje
	15.4

	Mbulimi me ujë
	%
	51.1

	Mbulimi me KUN
	%
	18.8

	Norma e arkëtimit korrente
	%
	90




3. ERRU-ja, në bazë të analizës, verifikimeve dhe komunikimit me stafin drejtues të shoqërisë, i konsideron të arritshëm objektivat mbi treguesit kryesorë të performancës dhe 

REKOMANDON:

[bookmark: _Hlk50455432]a) Shoqëria duhet të përditësojë planin e biznesit (pesëvjeçar) duke marrë në konsideratë situatën aktuale të zonës së shërbimit pas riorganizimit, me objektiva dhe plane veprimi për realizimin e tyre.
b) Shoqëria UK Peqin, për të përballuar kostot e operimit dhe të mirëmbajtjes duhet të aplikojë për ndryshim të nivelit tarifor, që të aplikohen jo më vonë se në vitin 2023, që edhe si rezultat i përmirësimit të treguesve të performancës të arrijë të mbulojë në nivelin 100% kostot O&M.
c) Shoqëria duhet të kontabilizojë kosto të ndara për secilin shërbim që ofron.
d) Bashkia Peqin dhe Këshilli Administrativ i shoqërisë duhet të angazhohet maksimalisht për sigurimin e fondeve nga qeveria qendrore, nëpërmjet AKUM-it, për investime, në mënyrë që të mund të përmirësohet cilësia e shërbimeve për zonën rurale, si dhe ofrimin e tyre për pjesën e popullsisë akoma të pambuluar në zonën e shërbimit.
e) Të hartojë planet e veprimit dhe të ndërmarrë aksionin për gjetjen dhe eliminimin e të gjitha lidhjeve të paligjshme kryesisht në rrjetin e shpërndarjes, sidomos në zonën e shtuar rurale. Gjithashtu, shoqëria duhet të monitorojë saktësisht për të rivlerësuar volumin e ujit të autorizuar të pafaturuar (i cili ju falet sistemit të zjarrfikëseve dhe harxhohet për pastrimin e depove dhe rrugëve), i cili është në nivelin 12.5%. 
f) Shoqëria duhet të hartojë një bilanc uji sa më real, që do të jetë rezultat i një analize të thelluar në terren, për të gjetur shkaqet e vërteta të rrjedhjeve, si faktor i rëndësishëm për uljen e humbjeve teknike dhe administrative që shkaktohen nga linjat e tubacioneve të shpërndarjes së sistemeve, sidomos për zonat rurale të shtuara.
g) Të bëjë përpjekje për të realizuar instalimin e matësve të mëdhenj në pikat e prodhimit të ujit dhe në pikat kyçe të rrjeteve shpërndarëse.
h) Shoqëria duhet të përfundojë inventarizimin e plotë të aseteve dhe sipas standardeve, rivlerësimin e tyre, që të merret parasysh në planin 5-vjeçar të biznesit, për vlerësimin e saktë të amortizimit të aseteve, planifikimit dhe sigurimit të fondeve rezervë të kapitalit për zëvendësimin. Gjendja paraqitet urgjente për asetet e zonës rurale.
i) Duke qenë se zona e shërbimit paraqitet e zhbalancuar në drejtim të sasisë së ujit të prodhuar, ku për Qytetin e Peqinit prodhohet një sasi mjaft e madhe uji për furnizimin e popullsisë, ndërsa për zonën rurale kjo është në limitet e plotësimit të normave të kërkesës për ujë për banor, të bëhet një vlerësim më i thelluar i gjendjes së kërkesës për ujë dhe humbjeve për çdo sistem të veçantë furnizimi me ujë në zonën e shërbimit edhe në funksion të cilësisë së shërbimit (orëve të furnizimit me ujë) që operon secili sistem.
j) Të respektohet kushti teknik për disponibilitetin e pompave rezervë në stacionet e pompimit, sidomos në Karinë, Përparim dhe Trash, si dhe në stacionet e pompimit me pompa zhytëse, për të cilat shoqëria duhet të disponojë në magazinë nga një të tillë për çdo tip të pompës.
k) Të zgjidhet ligjërisht me institucionet përkatëse, nga shoqëria e Drejta e Servitutit, për të pasur akses në të gjithë asetet e saj që kalojnë në prona private në mënyrë që të ketë nën kontroll situatën për gjendjen e tyre, si edhe që të mund të realizojë një analizë të thelluar të gjendjes në terren, për të gjetur shkaqet e vërteta të rrjedhjeve dhe lidhjeve të paligjshme në tubacionet që kalojnë në këto prona. 
l) Bazuar në studimin e eficiencës së energjisë që disponon shoqëria, hartuar me ndihmën e projektit të financuar nga GIZ, të rriten përpjekjet për zbatimin e rekomandimeve (aty ku është e mundshme) për uljen e kostove të energjisë elektrike në të ardhmen, për sistemet e furnizimit me ujë të zonës së shtuar rurale. 
m) Shoqëria duhet të gjejë mundësinë të hartojë projektzbatimet për zgjerimin e rrjeteve, apo të ndërtimit të sistemeve të reja të furnizimit me ujë dhe KUN, për të bërë të mundur aplikimin pranë AKUM-it, për të siguruar financimin e këtyre projekteve, për të rritur numrin e konsumatorëve familjarë dhe bizneseve që përfitojnë nga këto shërbime. 
n) Shoqëria, në bashkëpunim me Bashkinë Peqin, duhet të rrisë interesimin për të marrë pjesë në një zgjidhje rajonale të trajtimit të ujërave të ndotura në impiante trajtimi të tyre. Shoqëria gjithashtu duhet të rrisë kontrollin dhe monitorimin për gropat septike në zonat rurale, që duhet të jenë në përputhje me standardet teknike për ndërtimin dhe operimin e tyre.
4. Referuar metodologjisë së vendosjes së tarifave, pika 2, neni 3, shoqëria UK Peqin bën pjesë tek operatorët që mbulojnë deri në 50% të kostos totale. Pagesa rregullatore vjetore për shoqërinë Ujësjellës-Kanalizime Peqin sh.a. do të jetë 0.5% e të ardhurave vjetore të parashikuara nga aktiviteti, përkatësisht 272 000 lekë/vit.
5. Lidhjen e kontratës me UK Peqin brenda 30 ditëve nga data e njoftimit, sipas pikës 4, të nenit 22, të ligjit nr. 8102.
6. Vendimi nr. 43, datë 30.7.2010, “Për miratimin e tarifave të ujit për konsum publik për shoqërinë UK Peqin sh.a.” shfuqizohet.
[bookmark: _GoBack]7. Ky vendim hyn në fuqi në datën 1.12.2020 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani

